   ڪراچي (ويب ڊيسڪ) من موهڻي اداڪارا ۽ ماڊل آمنا الياس به ڪورونا وائرس ۾ مبتلا ٿي وئي. آمنا الياس انسٽاگرام اسٽوري ۾ پاڻ کي ڪورونا وائرس ٿيڻ جي تصديق ڪئي ۽ چيو ته منهنجي ڪورونا ٽيسٽ هاڪاري اچي وئي آهي. سندس چوڻ هو ته مان انهن سڀني ماڻهن کي درخواست ڪيان ٿي، جيڪي گذريل هڪ هفتي دوران مون سان مليا يا منهنجي ڀرسان رهيا اهي به ٽيسٽ ڪرائين. واضح رهي ته پاڪستان ۾ ڪورونا جي ٽين لهر ۾ شدت اچي وئي آهي، جنهن جي نتيجي ۾ وزيراعظم عمران خان ۽ سندس گهرواري بشريٰ بي بي سميت ڪيتريون ئي شخصيتون ڪورونا سان متاثر ٿي چڪيون آهن.